ହରୀଶ ଟଣ୍ଡନ୍‌

ହରୀଶ ଟଣ୍ଡନ କଲିକତା ଉଚ୍ଚ ନ୍ୟାୟାଳୟର ପ୍ରାକ୍ତନ ବରିଷ୍ଠ ବିଚାରପତି । ନିକଟରେ ଭାରତର ସର୍ବୋଚ୍ଚ ନ୍ୟାୟାଳୟର କଲିଜିୟମ, ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବେ ତାଙ୍କ ନାମକୁ ସୁପାରିଶ କରିବା ଦ୍ଵାରା ସେ ଓଡ଼ିଶା ଉଚ୍ଚ ନ୍ୟାୟାଳୟର ୩୫ତମ ମୁଖ୍ୟ ବିଚାରପତି ଭାବେ ନିଯୁକ୍ତ ହୋଇଛନ୍ତି ।

 ପେଶା ଓ ଶିକ୍ଷା 
ଜଷ୍ଟିସ୍‌ ଟଣ୍ଦନ୍‌ ୧୬ ନଭେମ୍ବର ୧୯୬୪ ରେ ଜନ୍ମଗ୍ରହଣ କରି, ୧୯୮୩ ରେ କଲିକତା ବିଶ୍ୱବିଦ୍ୟାଳୟରୁ ସ୍ନାତକ ଡିଗ୍ରୀ ଲାଭ କରିଥିଲେ । ସେ ୧୯୮୯ ରେ କଲିକତା ବିଶ୍ୱବିଦ୍ୟାଳୟରୁ ଏଲ୍ଏଲ୍‌ବି ପାସ୍ କରିଥିଲେ । ୨୬ ସେପ୍ଟେମ୍ବର ୧୯୮୯ ରେ ଏକ ଆଇନଜୀବୀ ଭାବେ ନାମ ପଞ୍ଜିକରଣ କରି ଓକିଲାତି ଆରମ୍ଭ କଲେ । ଓକିଲାତି ଜୀବନରେ ସେ ପ୍ରାୟତଃ ଦେୱାନୀ ତଥା ଅପିଲ ମାମଲାଗୁଡ଼ିକ ବିଶେଷକରି କଲିକତା ଉଚ୍ଚନ୍ୟାୟାଳୟ ସହିତ ସିଟି ଅଦାଲତ, ଟ୍ରାଇବ୍ୟୁନାଲ ଏବଂ ଭାରତୀୟ ସର୍ବୋଚ୍ଚ ନ୍ୟାୟାଳୟ ରେ ପରିଚାଳନା କରିଥିଲେ । ୧୩ ଅପ୍ରେଲ୍ ୨୦୨୦ ରେ କଲିକତା ଉଚ୍ଚନ୍ୟାୟାଳୟର ଏକ ସ୍ଥାୟୀ ବିଚାରପତି ଭାବେ ନିଯୁକ୍ତ ହୋଇଥିଲେ ।

ଜଷ୍ଟିସ୍‌ ଚକ୍ରଧାରୀ ଶରଣ ସିଂହଙ୍କ ଅବସର ପରେ ଖାଲି ପଡ଼ିଥିବା ସ୍ଥାନରେ ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବେ ଜଷ୍ଟିସ୍‌ ଟଣ୍ଡନ୍‌ଙ୍କ ନାମକୁ ସୁପାରିଶ କରାଗଲା । ଫଳରେ ଜଷ୍ଟିସ୍‌ ଟଣ୍ଡନ୍‌ ୨୬ ମାର୍ଚ୍ଚ ୨୦୨୫ରେ ଓଡ଼ିଶାର ରାଜ୍ୟପାଳ କମ୍ଭମପତି ହରି ବାବୁଙ୍କ ଦ୍ଵାରା ଓଡ଼ିଶା ଉଚ୍ଚ ନ୍ୟାୟାଳୟର ୩୫ତମ ମୁଖ୍ୟ ବିଚାରପତି ଭାବେ ଶପଥ ଗ୍ରହଣ କଲେ ।

 ଆଧାର 

ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଶ୍ରେଣୀ:୧୯୬୪ ଜନ୍ମ